DA Den Europæiske Unions Tidende C 360/1

BERETNING OM DE FINANSIELLE AKTIVITETER I 2015

Sektion II i EU's budget — Det Europæiske Råd og Rådet

(2016/C 360/01)

INDHOLDSFORTEGNELSE

1. INDLEDNING 2

2. MÅLSÆTNINGER OG BUDGET FOR REGNSKABSÅRET 2015 2

2.1. De vigtigste finansielle målsætninger 2

2.2. Opstilling af Det Europæiske Råds og Rådets budget for 2015 2

2.2.1. Generel indstilling 2

2.2.2. Budgettet for 2015 3

2.2.3. Budgettet for 2015 og de finansielle overslag for udgiftsområde 5 i EU's budget 3

3. SAMLET OVERSIGT OVER GENNEMFØRELSEN AF BUDGETTET I 2015 5

3.1. Det Europæiske Råds og Rådets aktiviteter og målsætninger i 2015 5

3.1.1. Møder 5

3.1.2. Lovgivningsmæssige aktiviteter 5

3.1.3. Administrativ modernisering 6

3.1.4. Opfyldelse af målsætninger i 2015 6

3.2. Indtægter 7

3.3. Udgifter i 2015 8

3.3.1. Budgetændringer i 2015 8

3.3.2. Oversigt over budgetgennemførelsen i 2006-2015 10

3.3.3. Gennemførelse af bevillingerne, opdelt på kategorier, i 2015 11

3.4. Fremførte bevillinger 12

3.4.1. Gennemførelsen vedrørende fremførte bevillinger fra 2014 til 2015 12

3.4.2. Bevillinger fremført fra 2015 til 2016 13

3.5. Formålsbestemte indtægter 15

3.5.1. Formålsbestemte indtægter akkumuleret inden 2015 15

3.5.2. Formålsbestemte indtægter akkumuleret i 2015 15

1. INDLEDNING

I medfør af artikel 142 i finansforordningen (FF) (1) udgør dette dokument en beretning om den budgetmæssige og økonomiske forvaltning af sektion II i EU's budget (Det Europæiske Råd og Rådet) for regnskabsåret 2015.

Denne beretning er baseret på det foreløbige årsregnskab for 2015, resultaterne i de årlige aktivitetsrapporter fra Rådets anvisningsberettigede og oplysningerne om budgetgennemførelsen fra Rådets finansielle system.

Kapitel 2 i denne beretning indeholder et sammendrag af de rammer, der blev opstillet for regnskabsåret 2015. I kapitel 3 gives en samlet oversigt over gennemførelsen af de budgetbevillinger, der stod til rådighed i 2015.

Gennemførelsen af 2015-budgettet opdelt på budgetposter fremgår af bilaget.

2. MÅLSÆTNINGER OG BUDGET FOR REGNSKABSÅRET 2015

2.1. De vigtigste finansielle målsætninger

De vigtigste finansielle målsætninger for Generalsekretariatet for Rådet i 2015 var:

— at sikre fortsat støtte til formanden for Det Europæiske Råd og Rådet gennem en effektiv udnyttelse af finansielle ressourcer

— at fortsætte den administrative moderniseringsproces med det formål at forbedre organisationsstrukturen og en korrekt udnyttelse af ressourcerne

— at fortsætte med at finansiere opførelsen af Europabygningen, som skal overdrages senest medio 2016.

2.2. Opstilling af Det Europæiske Råds og Rådets budget for 2015

2.2.1. Generel indstilling

Opstillingen af 2015-budgettet for Det Europæiske Råd og Rådet (i det følgende benævnt ERR) byggede på det generelle mål om nominelt ikke at overskride det samlede niveau for 2014-budgettet for alle ikkepersonalemæssige udgifter.

Der er kompenseret for stigninger i tilknytning til vedtægts- eller kontraktmæssige forpligtelser eller på områder, der vurderes at være af afgørende betydning for et velfungerende GSR, ved at prioritere og omprogrammere visse projekter, idet der tages hensyn til budgetgennemførelsen i de seneste år.

Hvad angår stillingsfortegnelsen fortsatte GSR med at strømline organisationen ved at gennemføre følgende foranstaltninger:

— nedskære antallet af stillinger i stillingsfortegnelsen med 31 i overensstemmelse med Kommissionens forslag om at nedskære personaleantallet med 5 % over fem år (tredje år)

— overføre 6 AST-stillinger til Europa-Kommissionens lønkontor (PMO)

— overføre 1 AST-stilling til EU-Udenrigstjenesten

— ændre 10 AST-stillinger til 10 kontraktansatte med en langvarig kontrakt (billigere)

— ændre 6 AST 5-stillinger til 6 AD 5-stillinger (fortsættelse af den administrative modernisering)

— ændre 40 AST-stillinger til 40 SC1-stillinger (billigere)

— øge antallet af stillinger i stillingsfortegnelsen med 19 (yderligere personale til Europabygningen).

2.2.2. Budgettet for 2015

Budgetmyndigheden fastsatte ERR's samlede budget for 2015 til 541,8 mio. EUR. Det svarer til en stigning på 7,6 mio. EUR (+1,4 %) i forhold til 2014.

Antallet af stillinger i stillingsfortegnelsen for 2015 for ERR var på i alt 3 072.

Skema 1 giver en oversigt over budgettet for 2015 opdelt på forskellige kategorier. I betragtning af den anslåede inflation på 1,5 % for 2015 blev ERR's budget reelt reduceret med 0,1 %.

Skema 1

ERR's budget for 2015 sammenholdt med 2014 (opdelt på kategorier)

(EUR) Kategori Budget for 2014 Budget for 2015 Ændring 2015/2014 inkl. EB (2) 1 2 3 = 2/1 Stillingsfortegnelse 292 989 059 297 827 000 1,7 % Andre udgifter vedrørende ansatte 23 218 480 23 941 000 3,1 % Ejendomme (undtagen erhvervelser) 40 537 800 51 207 500 26,3 % Databehandling 37 382 430 38 488 000 3,0 % Inventar 806 850 2 664 000 230,2 % Teknisk materiel 2 586 390 3 401 000 31,5 % Transport 2 146 217 1 868 000 -13,0 % Rejseudgifter, der afholdes af delegationerne 20 302 000 17 802 000 -12,3 % Udgifter til tolkning 86 991 444 83 900 000 -3,6 % Møder og konferencer 8 720 570 7 638 000 -12,4 % Information 8 890 660 8 847 000 -0,5 % Diverse 1 930 400 2 208 000 14,4 % Reserve 2 700 000 1 000 000 -63,0 % I alt (ekskl. erhvervelser) 529 202 300 540 791 500 2,2 % Ejendomserhvervelse 5 000 000 1 000 000 -80,0 % Tilsammen 534 202 300 541 791 500 1,4 %

2.2.3. Budgettet for 2015 og de finansielle overslag for udgiftsområde 5 i EU's budget

Skema 2 giver en oversigt over udviklingen i budgettet for ERR i 2008-2015. ERR's andel af udgiftsområde 5 i de flerårige finansielle overslag er faldet fra 8,0 % i 2008 til 6,3 % i 2015.

Skema 2

Udviklingen i EU's budget, sektion II (Det Europæiske Råd og Rådet), for udgiftsområde 5 i de finansielle overslag for 2008-2015

2008 2009 (3) 2010 2011 2012 2013 2014 2015 (Beløb i løbende priser) Mio. EUR Ændring Mio. EUR Ændring Mio. EUR Ændring Mio. EUR Ændring Mio. EUR Ændring Mio. EUR Ændring Mio. EUR Ændring Mio. EUR Ændring Udgiftsområde 5 7 457 4,8 % 7 603 2,0 % 7 962 4,7 % 8 173 2,7 % 8 607 5,3 % 9 181 6,7 % 8 405 -8,5 % 8 661 3,0 % ERR 595 0,2 % 603 1,3 % 634 5,1 % 563 -11,2 % 534 -5,2 % 536 0,3 % 534 -0,2 % 542 1,4 % ERR's andel af udgiftsområde 5 8,0 % 7,9 % 8,0 % 6,9 % 6,2 % 5,8 % 6,4 % 6,3 %

Den reduktion på 53 mio. EUR, der blev opnået fra 2008 til 2015, er hovedsagelig resultatet af forsigtig budgetforvaltning. Reduktionen i 2011 skyldes hovedsagelig overførslen af ressourcer til EU-Udenrigstjenesten, mens nedgangen i 2012 og 2014 vedrører en reduktion af bevillingerne til visse aktiviteter set på baggrund af tidligere års gennemførelse og reelle behov.

3. SAMLET OVERSIGT OVER GENNEMFØRELSEN AF BUDGETTET I 2015

3.1. Det Europæiske Råds og Rådets aktiviteter og målsætninger i 2015

GSR giver inden for rammerne af beretningen om de finansielle aktiviteter oplysninger om sine vigtigste aktiviteter, som er relevante ud fra et finansielt synspunkt, og som beskriver Det Europæiske Råds og Rådets funktion i løbet af regnskabsåret. Det fremhæver også årets vigtigste resultater.

3.1.1. Møder

Skema 3 giver en oversigt over udviklingen i antallet af møder, som GSR har tilrettelagt for Det Europæiske Råd og Rådet mellem 2006 og 2015.

Ud over de 3 702»institutionelle« møder har GSR i 2015 tilrettelagt yderligere 2 271 møder (f.eks. seminarer, informationsmøder, briefinger og møder med tredjelande).

Skema 3

Udviklingen i antallet af møder i 2006-2015

2006 2007 2008 2009 2010 2011 2012 2013 2014 2015 Topmøder 3 3 5 7 7 9 7 6 9 12 Rådssamlinger 76 68 81 74 86 85 77 74 81 81 Corepermøder 120 106 144 140 122 135 140 140 135 138 Arbejdsgruppemøder 4 037 4 183 4 480 4 272 4 127 4 373 4 480 4 164 4 016 3 471 I alt 4 236 4 360 4 710 4 493 4 342 4 602 4 704 4 384 4 241 3 702 Andre møder 2 713 1 735 2 051 2 021 1 996 2 075 2 189 2 027 2 189 2 271 Tilsammen 6 949 6 095 6 761 6 514 6 338 6 677 6 893 6 411 6 430 5 973

Året 2015 har været præget af forskellige kriser og især af terrorangrebene i Frankrig, Danmark og Tunesien, af en yderligere forværring af den græske finanskrise, af udbruddet af migrations- og flygtningekrisen og endelig af den planlagte britiske folkeafstemning. Disse dele af det politiske landskab er afspejlet i det stigende antal topmøder i 2015 i forhold til tidligere år.

På den anden side er antallet af de møder, som GSR tilrettelagde, faldet med 7 % (457) i forhold til 2014. Forklaringen findes primært i en lavere lovgivningsaktivitet som følge af det forenklingsprogram, som Europa-Kommissionen har iværksat.

Endvidere var GSR i juni 2015 vært for et andet multilateralt topmøde: EU-CELAC. Europæiske, latinamerikanske og caribiske ledere deltog for at styrke forbindelserne mellem regionerne. I alt deltog 61 lande og EU-institutionerne i topmødet for at drøfte samarbejdet på områderne sikkerhed, klimaændringer, narkotikabekæmpelse, uddannelse, social samhørighed, bæredygtig udvikling, innovation og teknologi.

Tilrettelæggelsen af begivenheden, der krævede betydelige sikkerhedsmæssige og logistiske ressourcer samt en vigtig diplomatisk indsats, skønnes at have udgjort en supplerende udgift på 1,8 mio. EUR.

3.1.2. Lovgivningsmæssige aktiviteter

En anden kvantitativ aktivitetsindikator er antallet af retsakter, der er blevet offentliggjort i Den Europæiske Unions Tidende (EUT) (skema 4). I 2015 blev der offentliggjort 1 412 retsakter i EUT. Det skal bemærkes, at offentliggørelsen af retsakterne i EUT er sidste trin i lovgivningsprocessen.

Skema 4

Udviklingen i antallet af retsakter i 2006-2015

2006 2007 2008 2009 2010 2011 2012 2013 2014 2015 Retsakter offentliggjort i EUT 1 317 1 000 1 274 829 825 986 958 1 132 1 437 1 412

Europa-Kommissionens forenklingsprogram på lovgivningsområdet er endnu ikke kommet til udtryk i et væsentligt fald i antallet af retsakter. Faktisk vil effekten vise sig med forsinkelse på grund af lovgivningsprocedurernes længde.

3.1.3. Administrativ modernisering

I 2015 fortsatte GSR med at forbedre organisationens kvalitet og effektivitet gennem yderligere lederrotation og styrkelse af den interne mobilitetspolitik. De eksterne assessmentcentre til lederudvælgelse blev efter en pilotfase et standardled i procedurerne for ansættelse af ledere.

Sidst, men ikke mindst, blev 2015 året for nye landvindinger inden for GSR's miljøpolitikker. GSR blev anbefalet at registrere sit miljøledelsesprogram under fællesskabsordningen for miljøledelse og miljørevision (EMAS) som defineret i forordning (EF) nr. 1221/2009 (4). Dette positive resultat styrker troværdigheden af de miljøinitiativer, som har eksisteret i en årrække i GSR.

3.1.4. Opfyldelse af målsætninger i 2015

Opfyldelsen af de målsætninger, som var opstillet for regnskabsåret 2015, kan sammenfattes således:

— Stillingsfortegnelse I 2015 rekrutterede GSR 175 personer (144 fastansatte tjenestemænd og 31 midlertidigt ansatte). I løbet af året forlod 193 ansatte (130 fastansatte og 63 midlertidigt ansatte) tjenesten, hvilket resulterede i en nettonedgang på 18 besatte stillinger i ERR's stillingsfortegnelse. Stillingsfortegnelsen blev beskåret med 31 i forbindelse med nedskæringen af personaleantallet med 5 % over fem år.

— Økonomisk forvaltning GSR fortsatte i 2015 med yderligere at forbedre sin økonomiske forvaltning og sine økonomiske resultater. Der er blevet iværksat flere nye værktøjer og rapporter for at lette databehandlingen og øge synligheden og kommunikationen mellem GSR's finansielle tjenester. Et af de vigtigste resultater i 2015 var forbedringen af institutionens finansielle styring. Forbedringen blev primært opnået som følge af: — iværksættelsen af en ny flerårig aktivitets- og budgetplanlægning (»MABP«) — oprettelsen af det nye Projektevalueringsudvalg (»CEP«), som i 2015 evaluerede 26 projekter, der tilsammen tegner sig for 102 mio. EUR — en styrkelse af lovligheden af udbudsproceduren gennem inddragelse af Den Juridiske Tjeneste — en revision af de interne finansierings- og udbudsregler. I forbindelse med forbedringen af de europæiske virksomheders likviditet var den gennemsnitlige betalingstid for fakturaer i GSR i 2015 19 dage, idet den maksimale tidsgrænse er 30 dage (Europa-Parlamentets og Rådets direktiv 2011/7/EU (5)).

— Ejendomspolitik Projektet med henblik på at renovere Résidence Palace og omdanne det til sæde for Det Europæiske Råd og Rådet for Den Europæiske Union (Europabygningen) fortsatte i 2015. Det meste af arbejdet blev færdiggjort inden årets udgang, og de første forberedelser til den foreløbige overtagelse af bygningen er allerede igangsat. Den foreløbige overtagelse af bygningen er berammet til den 31. maj 2016.

3.2. Indtægter

Skema 5 giver en oversigt over det samlede resultat af forvaltningen af indtægter i 2015. Udtrykket »Erhvervede rettigheder 2014« henviser til indtægtsordrer, der blev udstedt i 2014, men for hvilke inddrivelsen først fandt sted i 2015. Udtrykket »Erhvervede rettigheder 2015« svarer derimod til inddrivelser, der blev iværksat i 2015.

Skema 5

Oversigt over indtægtsforvaltningen i 2015-budgettet

(EUR) Kapitel Erhvervede rettigheder 2014 Inddrevne indtægter fra 2014 Erhvervede rettigheder 2015 Inddrevne indtægter fra 2015 I alt erhvervede rettigheder 2014 + 2015 I alt inddrevet 2014 + 2015 Til inddrivelse i 2016 1 2 3 4 5 = 1 + 3 6 = 2 + 4 7 = 5 – 6 4 0 Fradrag i vederlag til personalet 0 0 27 245 978 27 245 978 27 245 978 27 245 978 0 4 1 Bidrag til pensionsordningen 1 259 912 997 627 25 533 492 25 402 002 26 793 405 26 399 629 393 776 5 0 Indtægt ved salg af løsøre og fast ejendom 0 0 100 058 75 058 100 058 75 058 25 000 5 1 Lejeindtægter 32 472 32 472 567 671 535 178 600 144 567 651 32 493 5 2 Afkast af investeret kapital og udlånskapital, bankrenter og andre renter 0 0 1 378 1 378 1 378 1 378 0 5 5 Indtægter fra tjenesteydelser og udført arbejde 17 630 12 075 147 946 143 335 165 575 155 410 10 165 5 5 Indtægter fra tjenesteydelser og udført arbejde (EU-Udenrigstjenesten) 117 144 117 144 182 000 32 000 299 144 149 144 150 000 5 7 Andre bidrag og tilbagebetalinger i forbindelse med administration 2 416 891 1 982 556 17 791 281 15 808 360 20 208 172 17 790 916 2 417 257 5 8 Diverse godtgørelser 4 774 4 774 173 988 173 988 178 763 178 763 0 5 8 Diverse godtgørelser (EU-Udenrigstjenesten) 0 0 0 0 0 0 0 5 9 Andre indtægter fra administrative operationer 0 0 0 0 0 0 0 6 3 Bidrag som led i særaftaler 0 0 1 177 892 1 177 892 1 177 892 1 177 892 0 7 0 Morarenter 0 0 2 2 2 2 0 9 0 Diverse indtægter 0 0 9 9 9 9 0 I alt 3 848 823 3 146 648 72 921 696 70 595 180 76 770 519 73 741 828 3 028 691

Det samlede omfang af forvaltningen af indtægter i form af erhvervede rettigheder, dvs. de udstedte indtægtsordrer, var 76,8 mio. EUR i 2015. Deraf blev 73,7 mio. EUR inddrevet inden for regnskabsåret, mens 3 mio. EUR vil blive opkrævet i 2016.

Hovedparten af de samlede inddrevne indtægter (73 % eller 53,6 mio. EUR ud af 73,7 mio. EUR) i 2015 er inddrevet i forbindelse med EU-skatter og EU-afgifter opkrævet fra GSR's personale. Af dette beløb omfatter 27,2 mio. EUR fradrag i vederlag til personalet, mens bidrag og overførsler af pensionsrettigheder til pensionsordningen står for 26,4 mio. EUR.

Resten, dvs. 27 % (20,1 mio. EUR), hidrører fra forskellige indtægter fra institutionens administration. Beløbet stammer i hovedsagen fra følgende kilder:

— inddrivelse af dele af de beløb, der i tidligere år er blevet udbetalt til medlemsstaterne til finansiering af delegationernes rejseudgifter, efter at disse har indsendt deres opgørelser for 2013 og 2014 (henholdsvis 1,3 mio. og 8,4 mio. EUR, kapitel 5 7)

— inddrivelse af betalinger fra medlemsstaterne for ekstra tolkning efter anmodning til visse sprog (5,6 mio. EUR, kapitel 5 7)

— bidrag til administrationsudgifterne som led i Schengenreglerne sammen med Island og Norge (1,2 mio. EUR, kapitel 6 3)

— bidrag fra andre institutioner og betalinger fra Rådets ansatte til Rådets vuggestue (1,1 mio. EUR) (kapitel 5 7)

— lejeindtægter fra lokaler og tilbagebetalinger forbundet hermed, bl.a. Kommissionens del af lejen fra EU Info Point på Rue Archimède i Bruxelles (0,6 mio. EUR, kapitel 5 1)

— betalinger fra Domstolen og Revisionsretten som deres bidrag til finansiering af det fælles finansielle system med Rådet (0,5 mio. EUR, kapitel 5 7)

— overførsel fra EU-Udenrigstjenesten til Rådet som forskudsbetaling for de tjenester, der ydes af GSR til EU-Udenrigstjenesten (0,15 mio. EUR, kapitel 5 5).

3.3. Udgifter i 2015

3.3.1. Budgetændringer i 2015

I regnskabsåret 2015 blev bevillingerne omfordelt ved forskellige overførsler. Skema 6 viser de afgørelser, der ændrede budgetbevillingerne i 2009-2015.

Skema 6

Antal budgetændringer fordelt på type i 2009-2015

Ændring År Type Retsgrundlag 2009 2010 2011 2012 2013 2014 2015 Ændringsbudget Artikel 41 i FF 1 0 0 0 0 0 0 Overførsel B Artikel 25 i FF 46 47 23 23 22 32 27 Overførsel C Artikel 25 i FF 2 2 2 2 2 2 2 Overførsel D Artikel 27 i FF 0 0 0 0 0 0 0 I alt 49 49 25 25 24 34 29

C-overførslerne, der indebærer underretning af budgetmyndigheden (i overensstemmelse med finansforordningens artikel 25), blev foretaget for at styrke følgende poster i 2015:

— C1-overførsel af 4 800 000 EUR den 23. juli 2015 til: — finansiering af erhvervelsen af Terrain d'Etterbeek.

— C2-overførsel af 20 000 000 EUR den 11. december 2015 til: — dækning af forskudsbetalingerne til ibrugtagning af konferencecentret på Kirchberg i Luxembourg (10 000 000 EUR) — dækning af forskudsbetalingerne til erhvervelse af Europabygningen (10 000 000 EUR).

I 2015 blev ERR's budget ændret internt ved 27 B-overførsler baseret på finansforordningens artikel 25, stk. 4.

Skema 7 giver en oversigt over de budgetposter, som blev ændret væsentligt (6) i 2015 ved forskellige overførsler.

Skema 7

Budgetposter, som var omfattet af væsentlige overførsler i 2015

(EUR) Konto Udgiftsområde Oprindeligt budget 2015 Overførsler Endelige bevillinger Forskel 1 1 0 0 Grundløn 222 569 000 -5 695 000 216 874 000 - 3 % 1 1 0 2 Vedtægtsbestemte rettigheder 56 860 000 - 900 000 55 960 000 - 2 % 2 0 0 0 Leje 2 806 000 19 038 000 21 844 000 678 % 2 0 0 2 Ejendomserhvervelse 1 000 000 8 750 000 9 750 000 875 % 2 0 0 3 Indretnings- og installationsarbejder 8 236 000 -1 624 000 6 612 000 - 20 % 2 0 0 4 Sikringsarbejder 1 740 000 -1 198 000 542 000 - 69 % 2 0 1 0 Rengøring og vedligeholdelse 17 647 500 -2 900 000 14 747 500 - 16 % 2 0 1 1 Vand, gas, elektricitet og opvarmning 5 316 000 -1 900 000 3 416 000 - 36 % 2 1 0 1 Eksterne tjenesteydelser til EDB-systemer 20 010 000 581 358 20 591 358 3 % 2 1 0 2 Vedligeholdelse og reparation af EDB-hardware og -software 6 005 000 - 820 301 5 184 699 - 14 % 2 1 0 3 Telekommunikation 3 225 000 -1 422 739 1 802 261 - 44 % 2 1 3 2 Leje og reparation af vognparken 1 528 000 - 565 000 963 000 - 37 % 2 2 0 0 Rejseudgifter, der afholdes af delegationerne 17 802 000 9 351 084 27 153 084 53 % 2 2 0 2 Udgifter til tolkning 83 900 000 -19 376 084 64 523 916 - 23 % 2 2 0 3 Udgifter til receptioner og repræsentation 3 265 000 -2 150 000 1 115 000 - 66 % 2 2 1 1 EU-Tidende 4 816 000 - 575 000 4 241 000 - 12 % 2 2 1 3 Information og offentlige arrangementer 2 190 000 550 000 2 740 000 25 %

3.3.2. Oversigt over budgetgennemførelsen i 2006-2015

I de sidste ti år har den samlede gennemførelsesprocent for ERR's budget været på ca. 93 % (se diagram 1). Gennemførelsesprocenten omfatter forpligtelser, der er indgået i løbet af regnskabsåret, i forhold til disponible godkendte budget.

De faktiske årlige betalinger mellem 2006 og 2015 har i gennemsnit udgjort 81 % af budgettet. Differencen mellem den samlede gennemførelse og betalingerne i et givent år (dvs. ikkebetalte forpligtelser) er i overensstemmelse med finansforordningens artikel 13, stk. 4, blevet fremført til næste regnskabsår for så vidt angår betalingerne.

De fremførte bevillinger falder inden for to hovedkategorier: drift af GSR og ejendomme. Den første kategori vedrører forpligtelser, der var behørigt indgået inden regnskabsårets udgang, men hvor ydelserne endnu ikke var leveret, og/eller de tilhørende fakturaer ikke var modtaget inden årets udgang.

Diagram 1

Samlet gennemførelse af budgettet i 2006-2015

(1) I 2009 blev Rådets budget reduceret ved »ændringsbudget nr. 10/2009 til EU-budgettet« med 40 mio. EUR. Beløbet blev overført som Rådets bidrag til den europæiske økonomiske genopretningsplan (EERP).

Den anden kategori vedrører GSR's erhvervelse af ejendomme såsom Lexbygningen, vuggestuen og Europabygningen. Gennem de seneste par år har GSR kunnet anvende besparelserne fra budgetgennemførelsen til finansiering af disse erhvervelser.

I 2015 blev der indgået forpligtelser for 4 mio. EUR for erhvervelsen af Europabygningen. Beløbet er blevet fremført til 2016 for så vidt angår den konkrete betaling.

3.3.3. Gennemførelse af bevillingerne, opdelt på kategorier, i 2015

Analysen af udgifterne i 2015 vises i en oversigt med 14 udgiftskategorier.

I skema 8 sammenlignes det endelige budget efter overførsler (kolonne 2) med resultatet af budgettet i form af forpligtelser (kolonne 3). Forskellen mellem det endelige budget og de bevillinger, der er indgået forpligtelser for, svarer til de beløb, der ikke er brugt i 2015 og dermed er bortfaldne.

Skema 8

Oversigt over gennemførelsen af budgettet i 2015

(EUR) Kategori Budget for 2015 (oprindeligt) Budget for 2015 (endeligt (7)) Forpligtelser (8) Gennemførelsesprocent Bortfaldne bevillinger 1 2 3 4 = 3/2 5 = 2 – 3 Stillingsfortegnelse 297 827 000 291 427 000 283 827 466 97,4 % 7 599 534 Andre udgifter vedrørende ansatte 23 941 000 23 941 000 21 552 971 90,0 % 2 388 029 Ejendomme (undtagen erhvervelser) 51 207 500 62 457 500 61 258 420 98,1 % 1 199 080 Databehandling 38 488 000 37 088 000 36 987 014 99,7 % 100 986 Inventar 2 664 000 2 664 000 2 284 645 85,8 % 379 355 Teknisk materiel 3 401 000 3 401 000 2 568 135 75,5 % 832 865 Transport 1 868 000 1 468 000 1 433 023 97,6 % 34 977 Rejseudgifter, der afholdes af delegationerne 17 802 000 27 153 084 17 517 650 64,5 % 9 635 434 Udgifter til tolkning 83 900 000 64 523 916 51 914 971 80,5 % 12 608 945 Møder og konferencer 7 638 000 5 863 000 4 443 547 75,8 % 1 419 453 Information 8 847 000 8 847 000 6 921 782 78,2 % 1 925 218 Diverse 2 208 000 2 208 000 1 362 183 61,7 % 845 817 Reserve 1 000 000 1 000 000 — 0,0 % 1 000 000 I alt (ekskl. erhvervelser) 540 791 500 532 041 500 492 071 805 92,5 % 39 969 695 Ejendomserhvervelse 1 000 000 9 750 000 9 750 000 100,0 % 0 Tilsammen 541 791 500 541 791 500 501 821 805 92,6 % 39 969 695

Den samlede gennemførelsesprocent for 2015-budgettet er på 92,6 %. Forskellen mellem det endelige budget og gennemførelsen kan forklares således:

— Det samlede mindreforbrug i kategorien stillingsfortegnelsen beløber sig til 7,6 mio. EUR. Mindreforbruget vedrører primært den lavere nettobeskæftigelse i stillingsfortegnelsen i 2015 i forhold til, hvad der var lagt budget for, og det mindre behov for forskellige vedtægtsbestemte rettigheder.

— I kategorien andre udgifter vedrørende ansatte vedrører 45 % af mindreforbruget (1,1 mio. EUR af 2,4 mio. EUR) færre udbetalinger for kontraktansatte, udstationerede nationale eksperter og andre eksterne ydelser. Færre udgifter i forbindelse med tjenesterejser giver en besparelse på 0,6 mio. EUR. For så vidt angår formanden for Det Europæiske Råd kommer en besparelse på 0,4 mio. EUR fra et mindreforbrug inden for rejsebudgettet og -godtgørelser. De resterede 0,3 mio. EUR vedrører hovedsagelig mindre besparelser inden for fritidshjem samt lægetjeneste og den sociale tjeneste.

— Den samlede gennemførelse af de bygningsrelaterede udgifter (bortset fra Europabygningen) gav en besparelse på 1,2 mio. EUR. Af dette beløb hidrører 0,6 mio. EUR fra lavere udgifter til vedligeholdelsesarbejder og rengøring, forbrug af vand, gas og elektricitet samt lavere udgifter til sikkerhed. De resterende 0,6 mio. EUR kommer fra besparelser på visse indretnings-, installations og sikringsarbejder.

— På IT-området lå budgetgennemførelsen på næsten 100 %. Mindreforbruget på 0,1 mio. EUR skyldes hovedsagelig et mindre behov for eksterne tjenesteydelser.

— Mindreforbruget på 0,4 mio. EUR i inventar skyldes hovedsagelig en revurdering af udgifterne til inventar til Europabygningen.

— 0,8 mio. EUR i besparelser til teknisk materiel skyldes hovedsagelig et mindre behov for tekniske installationer såsom multimedie- og AV-udstyr i konferencelokalerne.

— For så vidt angår transport lå budgetgennemførelsen på næsten 100 %.

— Gennemførelsen af rejseudgifter til delegationerne gav en besparelse på 9,6 mio. EUR. Det beløb, der var til rådighed til delegationernes rejseudgifter efter overførsler, udgjorde 27,2 mio. EUR. Det oprindelige budget var på 17,8 mio. EUR, og derudover blev der overført 10,7 mio. EUR fra besparelserne på visse rammebeløb til tolkning. På den anden side blev der i løbet af året overført 1,3 mio. EUR til finansiering af ekstra tolkning til visse sprog. Da medlemsstaterne skulle tilbagebetale uudnyttede beløb fra tidligere år, blev der kun indgået forpligtelser for 17,5 mio. EUR med henblik på efterfølgende betalinger i budgettet for 2015.

— Mindreforbruget på bevillingerne til tolkning andrager 12,6 mio. EUR. Det skal bemærkes, at dette mindreforbrug er det endelige resultat efter overførslen af 10,7 mio. EUR fra beløbsrammen for tolkning til beløbsrammen for delegationernes rejseudgifter (9) og af 10 mio. EUR til finansiering af forskudsbetalingen for Europabygningen. Det endelige resultat indbefatter endvidere en tilbageførsel på 1,3 mio. EUR fra visse rammebeløb for rejseudgifter med henblik på dækning af ekstra tolkning til visse sprog.

— 1,1 mio. EUR af det samlede mindreforbrug på 1,4 mio. EUR til tilrettelæggelse af møder og konferencer afspejler en lavere kontraktpris for catering i 2015 og færre møder i 2015 end forudset i budgettet. Yderligere besparelser på 0,2 mio. EUR skyldes besparelser i forbindelse med afholdelsen af det multilaterale topmøde mellem EU og CELAC. Endelig resulterede mindre behov for særlige rejseudgifter i en yderligere besparelse på 0,1 mio. EUR.

— Gennemførelsesprocenten for bevillingerne i kategorien information var 78 %, hvilket giver en besparelse på 1,9 mio. EUR. Af dette beløb skyldes 1,8 mio. EUR det lavere antal retsakter vedtaget efter den fælles beslutningsprocedure og andre retsakter offentliggjort i EU-Tidende i 2015. De resterende 0,1 mio. EUR kommer hovedsagelig fra et mindre behov for publikationer samt færre udgifter til information og onlineaktiviteter.

— I kategorien diverse forklares mindreforbruget på 0,8 mio. EUR hovedsagelig ved lavere udgifter inden for procesomkostninger (0,5 mio. EUR) som følge af, at der blev anmeldt færre antidumpingsager til Rådet end forventet, og ved et mindre behov for kontorartikler, papir, undersøgelser, flytninger, arbejdstøj og forsikringer (0,3 mio. EUR).

3.4. Fremførte bevillinger

3.4.1. Gennemførelsen vedrørende fremførte bevillinger fra 2014 til 2015

Som det fremgår af skema 9, blev der fremført et beløb på 49,8 mio. EUR fra 2014 til 2015.

Skema 9

Gennemførelsen vedrørende fremførte bevillinger fra 2014 til 2015

(EUR) Kategori Bevillinger fremført fra 2014 Betalinger 2015 Gennemførelsesprocent Bortfaldne bevillinger 1 2 3 = 2/1 4 = 1 – 2 Stillingsfortegnelse 349 629 348 820 99,8 % 808 Andre udgifter vedrørende ansatte 2 295 744 1 808 728 78,8 % 487 016 Ejendomme 8 712 328 6 646 755 76,3 % 2 065 572 Databehandling 18 126 434 17 224 144 95,0 % 902 290 Inventar 588 624 585 559 99,5 % 3 064 Teknisk materiel 1 062 094 973 057 91,6 % 89 037 Transport 224 349 171 805 76,6 % 52 544 Rejseudgifter, der afholdes af delegationerne — — — Udgifter til tolkning 5 564 784 5 200 228 93,4 % 364 556 Møder og konferencer 1 196 079 514 660 43,0 % 681 419 Information 1 011 946 838 501 82,9 % 173 445 Diverse 10 638 694 10 529 779 99,0 % 108 915 Reserve — — I alt 49 770 704 44 842 036 90,1 % 4 928 668

Gennemførelsesprocenten for de bevillinger, der blev fremført fra 2014, var på 90,1 %.

Hovedårsagerne til denne gennemførelsesprocent er

— hel eller delvis manglende levering af arbejder, varer eller tjenester bestilt af GSR i det foregående år

— manglende modtagelse af fakturaer for leverede arbejder, tjenester eller varer. Det skal bemærkes, at dette nødvendigvis udgør en budgetbyrde for det kommende budgetår, idet der skal indgås nye forpligtelser for disse transaktioner i 2016.

3.4.2. Bevillinger fremført fra 2015 til 2016

De bevillinger, der blev fremført fra 2015 til 2016, udgjorde i alt 47,3 mio. EUR.

Skema 10

Bevillinger fremført fra 2015 til 2016

(EUR) Kategori Budget for 2015 (oprindeligt) Budget for 2015 (endeligt (10)) Forpligtelser (11) Bevillinger fremført til 2016 (11) Fremførselsprocent 1 2 3 4 5 = 4/3 Stillingsfortegnelse 297 827 000 291 427 000 283 827 466 400 792 0,1 % Andre udgifter vedrørende ansatte 23 941 000 23 941 000 21 552 971 2 419 483 11,2 % Ejendomme 51 207 500 62 457 500 61 258 420 10 156 193 16,6 % Databehandling 38 488 000 37 088 000 36 987 014 16 755 734 45,3 % Inventar 2 664 000 2 664 000 2 284 645 1 842 957 80,7 % Teknisk materiel 3 401 000 3 401 000 2 568 135 1 283 975 50,0 % Transport 1 868 000 1 468 000 1 433 023 377 616 26,4 % Rejseudgifter, der afholdes af delegationerne 17 802 000 27 153 084 17 517 650 359 415 2,1 % Udgifter til tolkning 83 900 000 64 523 916 51 914 971 6 567 275 12,7 % Møder og konferencer 7 638 000 5 863 000 4 443 547 818 658 18,4 % Information 8 847 000 8 847 000 6 921 782 1 696 343 24,5 % Diverse 2 208 000 2 208 000 1 362 183 676 774 49,7 % Reserve 1 000 000 1 000 000 — — — I alt (ekskl. erhvervelser) 540 791 500 532 041 500 492 071 805 43 355 215 8,8 % Ejendomserhvervelse 1 000 000 9 750 000 9 750 000 4 000 000 41,0 % Tilsammen 541 791 500 541 791 500 501 821 805 47 355 215 9,4 %

De overførte beløb fra 2015 til 2016 kommer hovedsagelig fra følgende kategorier:

— databehandling med 16,7 mio. EUR, hvoraf 9,4 mio. EUR vedrører eksterne tjenesteydelser, 6,1 mio. EUR udstyr og software, 0,7 mio. EUR telekommunikation og 0,5 mio. EUR IT-vedligeholdelse og reparation

— ejendomme med 10,2 mio. EUR, hvor forskelligt indretningsarbejde dækker 4,3 mio. EUR, rengøring og vedligeholdelse 3,1 mio. EUR, sikkerhed og forebyggelse 1,4 mio. EUR, el, vand, gas og opvarmning tilsammen yderligere 1 mio. EUR og 0,4 mio. andre ejendomsudgifter, f.eks. bygningsundersøgelser og revisioner

— udgifter til tolkning med 6,6 mio. EUR til afholdelse af udgifter til tolkning i november-december 2015, men for hvilken den endelige faktura modtages i 2016

— anskaffelse af fast ejendom med 4 mio. EUR til dækning af forskudsbetalingen for Europabygningen

— andre udgifter vedrørende ansatte med 2,4 mio. EUR, navnlig vedrørende eksterne tjenesteydelser, uddannelse, lægetjeneste, vuggestuer og tjenesterejser

— inventar med 1,8 mio. EUR vedrørende udstyr til Europabygningen

— 1,7 mio. EUR vedrørende udgifter til information, hvoraf 1,3 mio. EUR vedrører information og offentlige arrangementer såvel som Rådets publikationer, og 0,4 mio. EUR vedrører udgifter til dokumentation og bibliotek

— udgifter til teknisk materiel med 1,3 mio. EUR

— møder og konferencer med 0,8 mio. EUR, som hovedsagelig skyldes endnu ikke modtagne fakturaer for tilrettelæggelse af Det Europæiske Råds møder og Rådets samlinger i 2015.

3.5. Formålsbestemte indtægter

3.5.1. Formålsbestemte indtægter akkumuleret inden 2015

De formålsbestemte indtægter, der var akkumuleret inden 2015, androg 24,3 mio. EUR.

Formålsbestemte indtægter vedrørende GSR's aktiviteter beløb sig i alt til 23,7 mio. EUR, hvoraf 23,3 mio. EUR blev betalt. De resterende 0,4 mio. EUR bortfaldt i overensstemmelse med finansforordningens artikel 14.

En anden del, 0,6 mio. EUR, af de formålsbestemte indtægter, der er akkumuleret inden 2015, vedrører beløb, der er overført fra EU-Udenrigstjenesten i 2014 til Rådet til dækning af udgifter til tjenester, der er defineret i de forskellige serviceleveranceaftaler (SLA'er) mellem de to institutioner, og som leveres af GSR. Næsten hele beløbet på 0,6 mio. EUR blev betalt i 2015 (442 EUR er bortfaldet).

Skema 11

Gennemførelsen vedrørende formålsbestemte indtægter akkumuleret inden 2015

(EUR) Kategori Formålsbestemte indtægter før 2015 Betalinger 2015 Gennemførelsesprocent Bortfaldne formålsbestemte indtægter 1 2 3 = 2/1 4 = 1 – 2 Stillingsfortegnelse 1 243 638 1 239 710 99,7 % 3 928 Andre udgifter vedrørende ansatte 1 392 504 1 380 894 99,2 % 11 611 Ejendomme 301 644 253 405 84,0 % 48 239 Databehandling 549 081 542 382 98,8 % 6 699 Inventar — — 0,0 % — Teknisk materiel 23 601 21 470 91,0 % 2 131 Transport 5 300 4 246 80,1 % 1 054 Rejseudgifter, der afholdes af delegationerne 10 259 457 10 019 846 97,7 % 239 611 Udgifter til tolkning 9 145 845 9 145 845 100,0 % — Møder og konferencer 35 446 10 048 28,3 % 25 397 Information 391 821 391 821 100,0 % — Diverse 329 023 317 634 96,5 % 11 389 ERR i alt 23 677 360 23 327 300 98,5 % 350 060 SLA'er med EU-Udenrigstjenesten 618 746 618 303 99,9 % 442 Tilsammen 24 296 106 23 945 603 98,6 % 350 503

3.5.2. Formålsbestemte indtægter akkumuleret i 2015

De samlede formålsbestemte indtægter, der blev akkumuleret i 2015, androg 20 mio. EUR. Heraf hidrører 92 000 mio. EUR fra beløb, der er overført fra EU-Udenrigstjenesten til Rådet.

De formålsbestemte indtægter for 2015 vedrørende GSR's aktiviteter beløb sig til 19,9 mio. EUR. Heraf blev 0,5 mio. EUR brugt i løbet af regnskabsåret, mens 19,4 mio. EUR blev fremført til 2016 i overensstemmelse med artikel 14 i FF.

Skema 12

Gennemførelsen vedrørende formålsbestemte indtægter akkumuleret i 2015

(EUR) Kategori Formålsbestemte indtægter 2015 Forpligtelser 2015 Formålsbestemte indtægter til rådighed 1 2 3 = 1 – 2 Stillingsfortegnelse 1 324 068 — 1 324 068 Andre udgifter vedrørende ansatte 1 393 085 127 844 1 265 242 Ejendomme 686 512 59 773 626 739 Databehandling 700 727 287 979 412 748 Inventar 1 488 — 1 488 Teknisk materiel 45 000 28 673 16 327 Transport 38 319 1 744 36 575 Rejseudgifter, der afholdes af delegationerne 9 707 699 — 9 707 699 Udgifter til tolkning 5 565 872 — 5 565 872 Møder og konferencer 147 877 — 147 877 Information 150 002 — 150 002 Diverse 180 265 — 180 265 ERR i alt 19 940 915 506 013 19 434 902 SLA'er med EU-Udenrigstjenesten 92 000 58 210 33 791 Tilsammen 20 032 915 564 222 19 468 692

Ca. 48 % af de formålsbestemte indtægter vedrører rejseudgifter til delegationerne (9,7 mio. EUR). Beløbet på 5,6 mio. EUR til tolkning stammer fra supplerende betalinger for visse sprog til dækning af ekstra tolkning til disse sprog. Resten vedrører hovedsagelig tilbagebetaling af beløb i forbindelse med Rådets administration.

(1) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).

(2) Europabygningen.

(3) Det endelige budget efter fradrag af 40 mio. EUR for den europæiske økonomiske genopretningsplan i december 2009 var på 563 mio. EUR.

(4) Europa-Parlamentets og Rådets forordning (EF) nr. 1221/2009 af 25. november 2009 om organisationers frivillige deltagelse i en fællesskabsordning for miljøledelse og miljørevision (EMAS) og om ophævelse af forordning (EF) nr. 761/2001 og Kommissionens beslutning 2001/681/EF og 2006/193/EF (EUT L 342 af 22.12.2009, s. 1).

(5) Europa-Parlamentets og Rådets direktiv 2011/7/EU af 16. februar 2011 om bekæmpelse af forsinket betaling i handelstransaktioner (EUT L 48 af 23.2.2011, s. 1).

(6) Nettobeløb > 300 000 EUR.

(7) Omfatter intern reallokering af bevillinger.

(8) Omfatter fremførsel iht. afgørelse på 1 821 000 EUR.

(9) I overensstemmelse med afgørelse nr. 111/07, overfører GSR 66 % af de uudnyttede beløb fra rammebeløbet for tolkning til delegationernes rammebeløb til rejseudgifter, idet disse beløb skal anvendes inden for det samme regnskabsår. I 2015 svarede dette til et beløb på 10,7 mio. EUR.

(10) Omfatter intern reallokering af bevillinger.

(11) Omfatter fremførsel iht. afgørelse på 1 821 000 EUR.